ריצ'רד גריפית'ס

ריצ'רד גריפית'ס (באנגלית: Richard Griffiths; ‏31 ביולי 1947 – 28 במרץ 2013) היה שחקן אנגלי זוכה פרס הטוני. התפרסם בזכות תפקידיו בתור ורנון הדוד של הארי פוטר בסדרת סרטי "הארי פוטר" ובסרטים "נערי ההיסטוריה", "סליפי הולו" ו"ונוס". גריפית'ס נולד בעיירה ת'ורנביי-און-תיס שבמחוז סטוקטון על טיז, צפון-מזרח אנגליה. גריפית'ס נולד לזוג הורים חירשים, וכדי להבין אותם הוא למד את שפת הסימנים בגיל צעיר מאוד. בשל ילדותו הקשה נהג לברוח פעמים רבות מביתו ואף נשר מלימודיו בגיל 15. במקום ללמוד הוא בחר לעבוד בתור שומר סף, אך שוכנע על ידי הבוס שלו לשוב לספסל הלימודים. הוא למד דרמה ב"מכללת סטוקטון ובילינגהאם", ומשם המשיך למנצ'סטר, שבה למד בבית הספר העירוני לתיאטרון. גריפית'ס החל את דרכו בתעשיית הבידור הבריטית ברדיו ובמופעי תיאטרון שיי ספירים בהם הרבה לגלם דמויות מגושמות ומצחיקות. לאחר מספר תפקידים ראשיים במחזות, לוהק לסדרות טלוויזיה ולהפקות קולנוע צנועות. בהוליווד התחיל את דרכו בתפקידים קטנים בתור טרוריסט בסרט "סופרמן 2", בתור עוזר בסרט "רגטיים" והתקדם להופעות משמעותיות יותר ביצירות "אהובת הקצין הצרפתי" בתפקיד סיר ג'ון ו"גנדי" בתור קולינס. בקולנוע הבריטי פרץ בתפקיד הדוד מונטי ההומו בקומדיה השחורה "ויתניל ואני" ובתור קפטן בילינגס ב"גרייסטוק: האגדה של טרזן מלך הקופים", עיבוד קולנועי לרומן "טרזן מלך הקופים". גריפית'ס חזר בשנות ה-90 להוליווד ושיחק בפרודיית הריגול "האקדח מת מצחוק ½2: מהפח אל הפחד" בתור המדען החטוף הד"ר אלברט מנהיימר, בקומדיות "המלך ראלף", "כן, גברת הנשיא" ובמותחן האימה של טים ברטון "סליפי הולו" בדמותו של שופט העיירה סליפי הולו. משנת 2001 שיחק גריפית'ס במשך כעשור את ורנון דרסלי, דמות הדוד הרשע שמתנכר להארי פוטר (דניאל רדקליף) במשך כל תחילת סרט במחצית מסרטי "הארי פוטר". סרטים נוספים בהם התפרסם היו הדרמה התקופתית "ואטל" בתור ד"ר בורדולט בתור, "המין היפה" בהפקתו של רוברט דה נירו בו גילם את הפוליטיקאי סר צ'ארלס סדלי, הדרמה "ונוס" ובקומדיה "סיפורים לפני השינה" בתור בארי אביה של ויולט נוטיגהאם. את ההצלחה המקצועית שלו קצר בשנת 2006 כשזכה בפרס הטוני על תפקידו בתור המורה הקטור במחזה "נערי ההיסטוריה", שעובד באותה שנה גם לסרט קולנוע בו חזר גריפית'ס על התפקיד והיה מועמד לפרס באפט"א לשחקן הטוב ביותר בתפקיד ראשי. ב-2008 התקבל גריפית'ס למסדר האימפריה הבריטית. גריפית'ס היה נשוי להת'ר גיבסון. ב-28 במרץ 2013 מת גריפית'ס כתוצאה מסיבוכים של ניתוח לב. בן 65 היה במותו. סופרמן 2 (1980) רגטיים (1981) אהובת הקצין הצרפתי (1981) מרכבות האש (1981) גנדי (1982) בית חולים בריטניה (1982) גורקי פארק (1983) פונקציה פרטית (1984) גרייסטוק: האגדה של טרזן מלך הקופים (1984) הפתעת שנגחאי (1986) ויתניל ואני (1987) האקדח מת מצחוק ½2: מהפח אל הפחד (1991) המלך ראלף (1991) תאשים את הסבל (1992) כן, גברת הנשיא (1994) עצמות מצחיקות (1995) סליפי הולו (1999) ואטל (2000) הארי פוטר ואבן החכמים (2001) הארי פוטר וחדר הסודות (2002) הארי פוטר והאסיר מאזקבאן (2004) המין היפה (2004) מדריך הטרמפיסט לגלקסיה (2005) ונוס (2001) נערי ההיסטוריה (2002) הארי פוטר ומסדר עוף החול (2007) נעלי בלט (2007)- סרט טלוויזיה החבובות קריסטמס - מכתבים לסנטה (2008) - סרט טלוויזיה של NBC סיפורים לפני השינה (2008) מגפיים על וייטהול (2010) הארי פוטר ואוצרות המוות (2010) שודדי הקאריביים: זרמים זרים (2011) הוגו (2012) Private Peaceful‏ (2012) כל הזמן שבעולם (2013) - יצא אחרי מותו מדיה וקבצים בנושא ריצ'רד גריפית'ס בוויקישיתוף ריצ'רד גריפית'ס, במסד הנתונים הקולנועיים IMDb (באנגלית) ריצ'רד גריפית'ס, באתר "אידיבי", מאגר הידע העברי לקולנוע ישראלי ועולמי ריצ'רד גריפית'ס, באתר AllMovie (באנגלית) ריצ'רד גריפית'ס, באתר Rotten Tomatoes (באנגלית) ריצ'רד גריפית'ס, במסד הנתונים הקולנועיים KinoPoisk (ברוסית) ריצ'רד גריפית'ס, באתר Discogs (באנגלית) השחקן הבריטי ריצ'רד גריפית'ס הלך לעולמו, באתר ynet, 29 במרץ 2013 ריצ'רד גריפית'ס, באתר "Find a Grave" (באנגלית)